stanford-oval/wikipedia huggingface dataset:
ความสมมูลเท็จ
ลักษณะ

การจัดสิ่งสองสิ่งที่มีลักษณะอย่างหนึ่งซึ่งเหมือนกันว่าเท่าเทียมกันหรือสมมูลกัน เมื่อความสมมูลกันไม่ใช่ผลหรือข้อสรุปทางตรรกะ โดยเฉพาะในเรื่องอันดับของขนาด นี่จัดเป็นความสมมูลเท็จ
เหตุผลวิบัตินี้มักเกิดเมื่อระบุเกร็ดเรื่องราวที่คล้ายๆ กันว่าเท่าเทียมกัน แต่ข้อสรุปคือความเท่าเทียมกันไม่สมเหตุผล เพราะคิดง่ายๆ เกินไปหรือว่าไม่ได้พิจารณาปัจจัยอื่นๆ 
โดยมักจะมีรูปแบบดังต่อไปนี้
ถ้า A เป็นเซตที่มีสมาชิก c และ d ส่วน B เป็นเซตที่มี d และ e เพราะเซตทั้งสองมี d เหมือนกัน ดังนั้น A และ B จึงเท่ากัน
รูปแบบที่วิบัติยิ่งกว่านั้นก็คือ 
ไม่มีสิ่งที่เหมือนกันคือ d ในเซตทั้งสอง มีเพียงแต่สิ่งที่คล้ายกัน คือ d_1 ในเซต A และ d_2 ในเซต B 
แต่กลับใช้สิ่งที่คล้ายกันเป็นเหตุผลเพื่อสรุปว่าเซตทั้งสองเท่ากัน ตัวอย่างก็คือ
ถ้าทั้งแอปเปิลและส้มเป็นผลไม้ และทั้งสองต่างก็มีเม็ด ดังนั้น เพราะทั้งสองต่างมีเม็ด แอปเปิลและส้มจึงเท่ากัน
ตัวอย่าง

อันดับของขนาด
รอยเปื้อนน้ำมันในลานจอดรถ
คราบน้ำมันรั่วไหล (oil spill) ในทะเล
นี้เป็นตัวอย่างต่างๆ ของความสมมูลเท็จ
ผลลบ

นักข่าวบางครั้งจะให้เหตุผลโดยอาศัยความสมมูลเท็จ
ในการเมือง ข้อบกพร่องของนักการเมืองคนหนึ่ง อาจจะเอาไปเทียบกับข้อบกพร่องแบบคนละเรื่องกันของอีกคนหนึ่ง
ศาสตราจารย์ทางด้านรัฐบาลและสื่อที่มหาวิทยาลัยฮาร์วาร์ด ได้เขียนเรื่องความสมมูลเท็จที่สื่อใช้ในช่วงการเลือกตั้งประธานาธิบดีสหรัฐ พ.ศ. 2559
| 0 | 1 | 2 |
| --- | --- | --- |
| “ | ข่าวเชิงลบที่ไม่จบสิ้นกำลังสร้างความสมมูลเท็จอย่างมโหฬาร ถ้าสื่อแสดงทุกสิ่งทุกอย่างและทุกๆ คนในเชิงลบ การทำให้เหมือนๆ กันเช่นนี้ก็จะเปิดประตูให้แก่คนปลิ้นปล้อน ในอดีต สื่อได้ช่วยประชาชนให้เข้าใจความต่างกันระหว่างนักการเมืองที่จริงใจกับคนเสแสร้ง แต่สื่อข่าวปัจจุบันกลับทำให้ไม่แตกต่าง | ” |
ดูเพิ่ม

แนวเทียบเท็จ
เชิงอรรถและอ้างอิง

↑  Phillips, Harry; Bostian, Patricia (2014). The Purposeful Argument: A Practical Guide, Brief Edition (Second ed.). Cengage Learning. p. 129. ISBN 9781285982847.
1 2  "False Equivalence". Truly Fallacious. 2013-08-16. คลังข้อมูลเก่าเก็บจากแหล่งเดิมเมื่อ 2019-05-14. สืบค้นเมื่อ 2017-02-17.
1 2 3 4  Bennett, Robert "Bo". "False Equivalence". Logically Fallacious. สืบค้นเมื่อ 2018-11-27.
↑  On Scene Coordinator Report on Deepwater Horizon Oil Spill (PDF) (Report). September 2011. เก็บ (PDF)จากแหล่งเดิมเมื่อ 2012-09-15. สืบค้นเมื่อ 2018-08-10.
↑  Salles, L. O. (1992). "Felid phylogenetics: extant taxa and skull morphology (Felidae, Aeluroidea)" (PDF). American Museum Novitates (3047). เก็บ (PDF)จากแหล่งเดิมเมื่อ 2017-04-18. สืบค้นเมื่อ 2017-04-17.
↑  "Cat or Lion: Differences Between Wild and Domestic Cats". Lone Tree Veterinary Medical Center. 2017-02-16.
↑  "Distinguishing Cougars, Bobcats, and Domestic Cats". Department of Natural Resources. State of Michigan.
1 2  Finocchiaro, Maurice A. (1981). "Fallacies and the Evaluation of Reasoning". American Philosophical Quarterly. 18 (1): 13–22. ISSN 0003-0481. JSTOR 20013887.
↑  
Krugman, Paul (2016-09-16). "The Falsity of False Equivalence". The New York Times. สืบค้นเมื่อ 2017-02-17.
↑  
Phillips, Ari (2016-08-26). "Welcome to the maddening world of false equivalence journalism (from a climate reporter who knows)". Fusion. คลังข้อมูลเก่าเก็บจากแหล่งเดิมเมื่อ 2017-05-09. สืบค้นเมื่อ 2017-02-17.
↑  Buchanan, Neil H. (2016-06-22). "The False Equivalence of Clinton and Trump's Negatives". Newsweek. สืบค้นเมื่อ 2017-02-17.
↑  Patterson, Thomas E. (2016-12-07). "News Coverage of the 2016 General Election: How the Press Failed the Voters". Shorenstein Center.
แหล่งข้อมูลอื่น

Ferrell, Jason (2021-02-15). "On moral equivalence". SN Social Sciences (ภาษาอังกฤษ). 1 (2): 64. doi:10.1007/s43545-021-00070-4. S2CID 234324904.
Wunderlich, Annelise (2019-06-13). "False Equivalence: Why It's So Dangerous". KQED.
Sarkis, Stephanie (2019-05-19). "This Is Not Equal To That: How False Equivalence Clouds Our Judgment". Forbes.
ควีนวิกทอเรียบิลดิง

| ควีนวิกทอเรียบิลดิง |
| --- | --- |

ข้อมูลทั่วไป
ที่ตั้ง:  ซิดนีย์ ประเทศออสเตรเลีย
พิกัด: 33°52′18″S 151°12′24″E﻿ / ﻿33.871758°S 151.206666°E﻿ / -33.871758; 151.206666
ก่อสร้าง: ค.ศ. 1893 - 1898
การใช้งาน: ห้างสรรพสินค้า
บริษัท
สถาปนิก: จอร์จ มักเร
ควีนวิกทอเรียบิลดิง (อังกฤษ: Queen Victoria Building) เป็นอาคารที่สร้างในปลายคริสต์ศตวรรษที่ 19 ออกแบบโดยจอร์จ มักเร ในเขตศูนย์กลางธุรกิจของเมืองซิดนีย์ ประเทศออสเตรเลีย โดยเป็นอาคารสถาปัตยกรรมฟื้นฟูโรมาเนสก์ ที่ถูกสร้างขึ้นระหว่าง ค.ศ. 1893-1898 มีความกว้างของตัวอาคาร 30 เมตร และความยาว 190 เมตร ตัวอาคารมีถนนล้อมรอบทั้ง 4 ด้าน คือ George Street, Market Street, York Street และ Druitt Street อาคารหลังนี้ได้รับการออกแบบให้เป็นศูนย์การค้าในช่วงแรก และต่อมาถูกใช้งานอย่างหลากหลายจนกระทั่งได้รับการบูรณะให้มีการใช้งานดังเดิมในช่วงปลายคริสต์ศตวรรษที่ 20
พระบรมราชินยานุสาวรีย์สมเด็จพระราชินีนาถวิกตอเรีย

บริเวณทิศใต้ของควีนวิกทอเรียบิลดิง คือ ลานครบรอบสองร้อยปี (Bicentennial Plaza) ด้านหน้าศาลาว่าการนครซิดนีย์ ตรงข้าม Druitt Street จะพบพระบรมราชินยานุสาวรีย์ของสมเด็จพระราชินีนาถวิกตอเรียที่สร้างเป็นฐานหินสี่เหลี่ยมสีเทาสว่าง โดยเป็นงานแกะสลักของประติมากรจอห์น ฮิวส์ พระบรมราชินยานุสาวรีย์แห่งนี้เคยตั้งอยู่ด้านนอกสภานิติบัญญัติของประเทศไอร์แลนด์ ต่อมารัฐบาลไอร์แลนด์ได้มอบพระบรมราชินยานุสาวรีย์แห่งนี้สู่ประชาชนชาวซิดนีย์ และทางการได้นำมาวางบนที่ตั้งปัจจุบันใน ค.ศ. 1987
ควีนวิกทอเรียบิลดิง
รถรางบริเวณ George Street หน้าควีนวิกทอเรียบิลดิง ค.ศ. 1920
ควีนวิกทอเรียบิลดิง
ภายในควีนวิกทอเรียบิลดิง
ทางเข้าสู่ควีนวิกทอเรียบิลดิง
พระบรมราชินยานุสาวรีย์สมเด็จพระราชินีนาถวิกตอเรีย ด้านหน้าของควีนวิกทอเรียบิลดิง
ความเสี่ยงด้านปฏิบัติการ

ความเสี่ยงด้านปฏิบัติการ (อังกฤษ: Operational risk หมายถึง โอกาส ความเป็นไปได้ และความน่าจะเป็น ที่จะเกิดความบกพร่อง การทุจริต หรือความผิดพลาด ซึ่งเป็นเหตุการณ์ที่ป้องกันได้ กับทั้งเหตุสุดวิสัยทั้งในรูปอุบัติเหตุ ภัยธรรมชาติ รวมถึงภัยคุกคามโดยมนุษย์ อันจะนำไปสู่ความเสียหาย ความชะงักงัน และ/หรือการล่วงละเมิดกฎเกณฑ์ต่าง ๆ กระทั่งเป็นผลร้ายและรุนแรงต่อสถานภาพทางการเงิน การดำเนินธุรกิจ และความมั่นคงน่าเชื่อถือของสถาบันโดยรวม
สำหรับสถาบันการเงินที่ไม่ใช้ธนาคาร

สำหรับกรณีที่เป็นสถาบันการเงิน หลักเกณฑ์การกำกับดูแลเงินกองทุนตามกรอบบาเซิลสอง ระบุว่าเป็นผลมาจาก ความล้มเหลว หรือด้อยประสิทธิภาพ ในด้านการบวนการบริหารจัดการภายใน บุคลากร และระบบการทำงานต่าง ๆ หรือจากเหตุการณ์ภายนอกสถาบันการเงิน โดยแบ่งออกเป็น 7 ประเภทเหตุการณ์ ได้แก่
การทุจริตภายใน
กระบวนการฉ้อโกงจากภายนอก
การเป็นนายจ้างที่บกพร่อง ละเลยต่อความรับผิดชอบ รวมถึงความไม่ปลอดภายในสถานที่ทำงาน
ความเสียหายที่เกิดกับลูกค้า จากการออกผลิตภัณฑ์ รวมทั้งพฤติกรรมการดำเนินธุรกิจ
ความเสียหายต่อสินทรัพย์ทางกายภาพ
การชะงักงันในการดำเนินธุรกิจ และความล้มเหลวของระบบต่าง ๆ
การดำเนินการ ส่งมอบ และการบริหารจัดการเชิงกระบวนการต่าง ๆ
ซึ่งในการนี้ไม่รวมความเสี่ยงด้านชื่อเสียง และความเสี่ยงเชิงกลยุทธ์/ธุรกิจ
การบริหารจัดการความเสี่ยงด้านปฏิบัติการ

ในขณะที่การบริหารจัดการความเสี่ยง (ด้านการเงิน) ขาลง มักจะเกี่ยวข้องแต่กับเหตุการณ์ความเสียหายที่เกิดขึ้นบ่อย แต่ผลกระทบไม่รุนแรง กับที่เกิดขึ้นไม่บ่อย แต่ผลกระทบรุนแรง การบริหารจัดการความเสี่ยงด้านปฏิบัติการก็เช่นกัน เพียงแต่อาจจะยิ่งกว่า คือลักษณะเหตุการณ์ที่เกิดขึ้นบ่อยมาก ๆ ในขณะที่ความเสียหายเล็กน้อย กับที่โอกาสเกิดขึ้นน้อยมาก ๆ ในขณะที่ความเสียหายคิดเป็นมูลค่าสูงลิ่ว ขึ้นอยู่กับประเภทธุรกิจ คำนึงร่วมกันกับประเภทเหตุการณ์
สำหรับสถาบันการเงินโดยเฉพาะ บทบัญญัติเกณฑ์บาเซิลสอง ระบุแบ่งประเภทธุรกิจออกเป็น 8 สาย ได้แก่
การดำเนินการทางการเงินสำหรับกิจการมหาชน
การทำธุรกรรมซื้อขายและเป็นนายหน้าค้า
กิจการธนาคารสำหรับลูกค้ารายย่อย
กิจการธนาคารทั่วไป
การชำระเงินและเคลียร์บัญชี
การเป็นตัวแทนทำธุรกรรมทางการเงิน
การบริหารสินทรัพย์
การเป็นนายหน้าสำหรับลูกค้ารายย่อย
จะเห็นว่า 7 ประเภทเหตุการณ์ กับ 8 ประเภทธุรกิจ ประกอบกันขึ้นเป็นตาราง 8 คูณ 7 หรือ 56 ช่อง แต่ละช่องไว้จดบันทึกกรณีเหตุการณ์ความบกพร่อง ทุจริต ผิดพลาด หรือเหตุสุดวิสัย อันจะเกิดขึ้นได้กับสถาบันการเงินแต่ละแห่ง ทุก ๆ แห่ง
การสร้างแบบจำลองเชิงวิเคราะห์ในรูปการแจกแจงความน่าจะเป็น

โดยในแบบจำลองอาจจะใช้ตัวแปรสุ่มซึ่งนับจำนวนเหตุการณ์ บันทึกระยะห่าง (เวลา) ระหว่าง 2 เหตุการณ์ที่ใกล้เคียงกัน และ/หรือแสดงค่าความสูญเสียเป็นจำนวนเงินหรือเปรียบเทียบเป็นจำนวนเงิน
ในมุมมองทางการเงิน ประเด็นพิเศษในการจำลองแบบความเสี่ยงด้านปฏิบัติการคือ โดยนิยาม หรืออย่างน้อยก็ในการสร้างแบบจำลอง เหตุการณ์ที่ปรากฏขึ้นจากความเสี่ยงด้านปฏิบัติการ แต่ละครั้งนั้นถือว่าเกิดขึ้นโดยอิสระจากกัน
ความโน้มถ่วงเชิงควอนตัม

ทฤษฎีโน้มถ่วงเชิงควอนตัม (อังกฤษ: Quantum Gravity: QG) เป็นทฤษฎีที่พยายามรวม กลศาสตร์ควอนตัม ซึ่งอธิบายแรงพื้นฐาน สามแรงคือ แรงแม่เหล็กไฟฟ้า แรงนิวเคลียร์แบบเข้ม และแรงนิวเคลียร์แบบอ่อน เข้ากับ ทฤษฎีสัมพัทธภาพทั่วไปของไอน์สไตน์ ซึ่งใช้อธิบายแรงโน้มถ่วง เป้าหมายของทฤษฎีนี้ก็คือ การอธิบายทฤษฎีสัมพัทธภาพทั่วไปในระดับพลังงานสูง และ ทฤษฎีควอนตัมในระดับสเกลใหญ่ภายใต้กฎหนึ่งเดียวเป็นทฤษฎีแห่งสรรพสิ่ง (Theory of Everything: TOE)
ภาพรวม

ปัญหาความยากลำบากในความสอดคล้องกันของทฤษฎีเหล่านี้ในทุกสเกลวัดระดับของพลังงานที่มาจากสมมติฐานที่แตกต่างกันว่าทฤษฎีทั้งหลายเหล่านี้นั้นจะทำอย่างไรถึงจะเข้าใจกลไกการทำงานของจักรวาลได้ ทฤษฎีสนามควอนตัมนั้นขึ้นอยู่กับสนามอนุภาคที่ฝังตัวอยู่ในกาล-อวกาศแบบแบนของสัมพัทธภาพพิเศษ ในโมเดลของสัมพัทธภาพทั่วไปแรงโน้มถ่วงจะเป็นส่วนโค้งภายในกาล-อวกาศที่มีการเปลี่ยนแปลงในขณะที่เกิดการเคลื่อนย้ายของมวลแห่งแรงโน้มถ่วง
แหล่งข้อมูลอื่น

Four radical routes to theory of everything
Four radical routes to theory of everything PDF
ความแผ่รังสี

| ความแผ่รังสี |
| --- | --- |
สัญลักษณ์ทั่วไป: L, Le
หน่วยเอสไอ: วัตต์ต่อตารางเมตรต่อสเตอเรเดียน (W sr-1 m-2)
มิติ: M T -3
ความแผ่รังสี (อังกฤษ: radiance) เป็นปริมาณทางกายภาพที่อธิบายค่าฟลักซ์การแผ่รังสีที่ปล่อยออกมาในทิศทางหนึ่งจากจุดหนึ่งบนพื้นผิวของแหล่งกำเนิด ใช้หน่วย SI เป็นวัตต์ต่อตารางเมตรต่อสเตอเรเดียน (สัญลักษณ์: W sr-1 m-2)
คำนิยาม

พิจารณาจุดหนึ่งบนพื้นผิวของแหล่งกำเนิดรังสี และพื้นผิวขนาดเล็ก ΔS ที่ตำแหน่ง r เมื่อมองจากจุดนั้น ให้ ω(ΔS) เป็นมุมตันของพื้นผิว ΔS โดยมีจุดนั้นเป็นจุดศูนย์กลาง และให้ Φ(ΔS) เป็นฟลักซ์การแผ่รังสีจากจุดนั้นไปยังผิว ΔS นอกจากนี้ ให้พิจารณาพื้นที่เล็ก ๆ ΔA ซึ่งมีจุดนั้นอยู่ภายในนั้น ให้เวกเตอร์แนวฉาก เป็น n และให้มุมระหว่าง n กับ r เป็น θ แล้ว ความแผ่รังสีจากจุดนี้ในทิศทางไปยัง r นิยามได้ว่า
L=\lim _{\Delta A\to 0,\Delta S\to 0}{\frac {\Phi (\Delta S)}{\cos \theta \Delta A\,\omega (\Delta S)}}={\frac {1}{\cos \theta }}{\frac {d^{2}\Phi }{dA\,d\omega }}
เมื่อหาอนุพันธ์ของฟลักซ์การแผ่รังสีเทียบกับพื้นที่ผิวของแหล่งกำเนิด จะได้ค่าพลังงานที่ปล่อยออกมาในหน่วยเวลาจากจุดบนแหล่งกำเนิด เนื่องจากมีการคูณพื้นที่ผิวของแหล่งกำเนิด ΔA ด้วย cosθ ทำให้ในกรณีของรังสีที่ปล่อยออกมาในแนวอียงจากพื้นผิวของแหล่งกำเนิดรังสี พื้นที่ปรากฏเมื่อมองจากทิศทางของรังสีจะมีขนาดเล็กลง และถ้าปริมาณพลังงานที่ส่งผ่านทั้งหมดเท่ากัน ความหนาแน่นต่อพื้นที่จะสูงขึ้น
เมื่อหาปริพันธ์บนซีกด้านนอกแหล่งกำเนิดรังสี จะคำนวณค่าความเปล่งรังสีได้เป็น
R={\frac {d\Phi }{dA}}=\int L\cos \theta \,d\omega
ในกรณีที่ความแผ่รังสีไม่ขึ้นกับทิศทาง จะได้ว่า R=πL
หากขอบเขตของแหล่งกำเนิดมีขนาดเล็กพอ สามารถคำนวณค่าความเข้มของการแผ่รังสีได้จากการหาปริพันธ์บนพื้นทีผิว ΔA รอบแหล่งกำเนิดรังสี
I={\frac {d\Phi }{d\omega }}=\int _{\Delta A}L\cos \theta \,dA
ความแผ่รังสีเชิงสเปกตรัม

สำหรับการแผ่รังสีแม่เหล็กไฟฟ้า เราอาจพิจารณาค่า ความแผ่รังสีเชิงสเปกตรัม (อังกฤษ: spectral radiance) คือความแผ่รังสีต่อช่วงความยาวคลื่น หรือความถี่ ความยาวคลื่นแม่เหล็กไฟฟ้าในย่านใกล้เคียงกับแสงที่ตามองเห็นนิยมใช้หน่วย นาโนเมตร (nm) ดังนั้นหน่วย SI ของความแผ่รังสีเชิงสเปกตรัมในรูปของความยาวคลื่นที่นิยมใช้คือ W sr-1 m-2 nm-1 ส่วนหน่วยของการแผ่รังสีสเปกตรัมในรูปความถี่คือ W sr-1 m-2 Hz-1
ให้ Lλ เป็นค่าความแผ่รังสีเชิงสเปกตรัมของความยาวคลื่น λ ให้ Lν เป็นค่าความแผ่รังสีเชิงสเปกตรัมของความถี่ ν แล้ว ค่าความแผ่รังสีโดยรวมคำนวณได้โดย
L=\int _{0}^{\infty }L_{\lambda }\,d\lambda =\int _{0}^{\infty }L_{\nu }\,d\nu
ความเสี่ยงจากการลงทุน

ความเสี่ยงจากการลงทุน (อังกฤษ: investment risk) คือ การเปลี่นแปลงที่เกิดขึ้นที่ส่งผลให้อัตราผลตอบแทนที่ได้รับจริงเบี่ยงเบนไปจากอัตราผลตอบแทนที่ได้คาดหวังไว้
ประเภทของความเสี่ยง

เราสามารถแบ่งความเสี่ยงออกได้เป็น 4 ประเภท คือ
ความเสี่ยงทางธุรกิจ (Business Risk) คือ ความเสี่ยงที่เกิดจากการเปลี่ยนแปลงความสามารถในการทำกำไรของบริษัท อันเป็นเหตุให้ผู้ลงทุนต้องสูญเสียรายได้ หรือเงินลงทุน ประกอบด้วย ความเสี่ยงทางการเงิน ความเสี่ยงด้านการบริหารจัดการ และความเสี่ยงในระดับอุตสาหกรรม
ความเสี่ยงทางตลาด (Market Risk) คือ การสูญเสียเงินลงทุนอันเนื่องมาจากการเปลี่ยนแปลงราคาของหลักทรัพย์ที่ลงทุน ซึ่งเป็นไปตามอุปสงค์ และอุปทานของตลาด
ความเสี่ยงในอัตราดอกเบี้ย (Interest Rate Risk) คือ ความเสี่ยงที่เกิดจากการเปลี่ยนแปลงในอัตราผลตอบแทนจากการลงทุน อันเนื่องมาจากการเปลี่ยนแปลงในอัตราดอกเบี้ยในตลาด
ความเสี่ยงจากอำนาจซื้อ (Purchasing Power Risk) คือ ความเสี่ยงทีเกิดจากอำนาจซื้อของเงินที่ลดลง ซึ่งสาเหตุสำคัญที่ส่งผลต่ออำนาจซื้อ คือ ภาวะเงินเฟ้อ
ความเสี่ยงรวม

ความเสี่ยง สามารถแบ่งออกได้เป็น 2 ส่วน คือ ความเสี่ยงที่เป็นระบบ และความเสี่ยงที่ไม่เป็นระบบ
ความเสี่ยงที่เป็นระบบ (Systematic Risk) - เป็นความเสี่ยงที่มีผลกระทบต่อตลาดทั้งระบบ มักจะเรียกอีกชื่อว่า Market Risk หรือ Undiversificable Risk เป็นความเสี่ยงที่ไม่สามารถทำให้ลดลงได้จากการกระจายการลงทุน
ความเสี่ยงที่ไม่เป็นระบบ (Unsystematic Risk) - เป็นความเสี่ยงที่เกิดเฉพาะตัวกับธุรกิจ หรือ หลักทรัพย์นั้น ๆ นักลงทุนสามารถลดความเสี่ยงนี้ลงได้ด้วยการจัดพอร์ตลงทุนของตนเองให้มีการกระจายการลงทุนที่เหมาะสม
การวัดความเสี่ยง

ค่าความแปรปรวน (Variance) หรือ ค่าเบี่ยงเบนมาตรฐาน (Standard deviation) เป็นการวัดค่าความเสี่ยงว่าผลตอบแทนจากการลงทุนแตกต่างไปจากที่คาดการณ์ไว้มากน้อยเพียงใด โดยไม่ได้คำนึงว่าผลต่างนั้นเป็นไปในทางบวกหรือลบ
มูลค่าความเสี่ยง (Value-at-Risk) เป็นการวัดค่าความเสี่ยงโดยสนใจที่ผลขาดทุนสูงสุดภายใต้ระยะเวลาการลงทุนช่วงหนึ่ง
ควีนส์

สำหรับความหมายอื่น ดูที่ ควีนส์ (แก้ความกำกวม)
| ควีนส์ |
| --- | --- |
โบโรฮ์ ของ นิวยอร์กซิตี้
เคาน์ตีควีนส์
ที่ตั้งของควีนส์ตั้งอยู่ในบริเวณสีส้ม
พิกัด: 40°42′15″N 73°55′4″W﻿ / ﻿40.70417°N 73.91778°W﻿ / 40.70417; -73.91778
ประเทศ:  สหรัฐอเมริกา
รัฐ: นิวยอร์ก
เคาน์ตี: เคาน์ตีควีนส์
เมือง: นิวยอร์กซิตี้
ก่อตั้ง: ค.ศ. 1683
พื้นที่
 • ทั้งหมด: 461.7 ตร.กม. (178.28 ตร.ไมล์)
 • พื้นดิน: 282.9 ตร.กม. (109.24 ตร.ไมล์)
 • พื้นน้ำ: 178.8 ตร.กม. (69.04 ตร.ไมล์)
ประชากร
 • ทั้งหมด: 2,306,712 คน
 • ความหนาแน่น: 8,153 คน/ตร.กม. (21,116 คน/ตร.ไมล์)
รหัสพื้นที่: 718, 347
ควีนส์ (อังกฤษ: Queens) เป็นโบโรฮ์ที่มีขนาดใหญ่ที่สุดของนิวยอร์กซิตี เป็นโบโรฮ์ที่มีจำนวนประชากรมากเป็นอันดับ 2 จากทั้งหมด 5 โบโรฮ์ของนิวยอร์กซิตี ซึ่งตั้งอยู่ในรัฐนิวยอร์ก ประเทศสหรัฐอเมริกา มีประชากรประมาณ 2,306,712 คน
ควีนส์ตั้งอยู่บนฝั่งตะวันตกของเกาะลองไอแลนด์ ซึ่งเป็นที่ตั้งของสนามบินสำคัญ 2 แห่งของสหรัฐอเมริกา คือ ท่าอากาศยานนานาชาติจอห์น เอฟ. เคนเนดี และ ท่าอากาศยานลากวาร์เดีย
แหล่งข้อมูลอื่น

Official History Page of the Queens Borough President's Office เก็บถาวร 2007-12-18 ที่ เวย์แบ็กแมชชีน
La Guardia and Wagner Archives/Queens Local History Collection เก็บถาวร 2011-09-11 ที่ เวย์แบ็กแมชชีน
They Came from Queens. Long list เก็บถาวร 2011-06-15 ที่ เวย์แบ็กแมชชีน compiled by the Queens Tribune.
คองคอร์ด (รัฐนิวแฮมป์เชอร์)

| คองคอร์ด |
| --- | --- |
เมืองหลวงของรัฐและนคร
The New Hampshire State House as seen from Eagle Square
สถานที่ตั้งในเมอร์ริแมกเคาน์ตี
ConcordLocation in New Hampshire, United States & North Americaแสดงแผนที่New HampshireConcordConcord (สหรัฐ)แสดงแผนที่สหรัฐConcordConcord (ทวีปอเมริกาเหนือ)แสดงแผนที่ทวีปอเมริกาเหนือ
พิกัด: 43°12′24″N 71°32′17″W﻿ / ﻿43.20667°N 71.53806°W﻿ / 43.20667; -71.53806
ประเทศ:  United States
รัฐ:  รัฐนิวแฮมป์เชอร์
เคาน์ตี: เมอร์ริแมกเคาน์ตี
Region: New England
Settled: 1659
Incorporated: 1733
การปกครอง
 • ประเภท: mayor–council
 • นายกเทศมนตรี: Jim Bouley
 • City Council:  Members Brent Todd Erle Pierce Jennifer Kretovic Meredith Hatfield Robert Werner Linda Kenison Keith Nyhan Gail Matson Candace C. W. Bouchard Zandra Rice Hawkins Nathan Fennessy Amanda Grady Sexton Fred Keach Byron Champlin 
 • City Manager: Thomas J. Aspell, Jr.
พื้นที่
 • ทั้งหมด: 67.19 ตร.ไมล์ (174.0 ตร.กม.)
 • พื้นดิน: 63.95 ตร.ไมล์ (165.6 ตร.กม.)
 • พื้นน้ำ: 3.24 ตร.ไมล์ (8.4 ตร.กม.)
ความสูง: 288 ฟุต (88 เมตร)
ประชากร (2010)
 • ทั้งหมด: 42,695 คน
 • ประมาณ (2018): 43,412 คน
 • ความหนาแน่น: 678.8 คน/ตร.ไมล์ (262.1 คน/ตร.กม.)
 • μSA: 151,132
เขตเวลา: UTC−5 (Eastern)
 • ฤดูร้อน  (เวลาออมแสง): UTC−4 (Eastern)
ZIP Codes: 03301, 03302, 03303, 03305
รหัสพื้นที่: 603
FIPS code: 33-14200
GNIS feature ID: 0873303
Primary Airports: Concord Municipal Airport
Interstates:   
Bus service: CAT, Concord Coach Lines
เว็บไซต์: www.concordnh.gov
คองคอร์ด (อังกฤษ: Concord) เป็นเมืองหลวงของรัฐนิวแฮมป์เชอร์ สหรัฐ และเป็นเคาน์ตีซีตของเมอร์ริแมกเคาน์ตี บนฝั่งแม่น้ำเมอร์ริแมก จากข้อมูลสำรวจสำมะโนประชากรปี ค.ศ. 2010 เมืองมีประชากร 42,695 คน และประชากรในปี ค.ศ. 2018 มี 43,412 คน
คอนซีลเลอร์

คอนซีลเลอร์
คอนซีลเลอร์ (อังกฤษ: Concealer) เป็นเครื่องสำอางรูปแบบหนึ่งที่ใช้ในการปกปิดสิว รอยหมองคล้ำใต้ตา หรือจุดด่างดำเล็กๆ ที่ปรากฏบนผิวหน้า คอนซีลเลอร์มักจะปกปิดรอยจุดด่างดำได้เป็นอย่างดีโดยการทำให้กลมกลืนกับผิวที่มีปัญหาหรือสีไม่เรียบเนียน ผลิตภัณฑ์นี้หญิงใช้เป็นหลักแต่ก็เริ่มใช้ในหมู่ผู้ชายมากขึ้น
ทั้งคอนซีลเลอร์และรองพื้นมักจะใช้เพื่อทำให้ผิวดูกลมกลืนและเสมอกัน ทั้งสองชนิดของเครื่องสำอางแตกต่างกันตรงที่คอนซีลเลอร์มักจะมีเม็ดสีที่เข้มข้น นอกจากนี้รองพื้นมักจะใช้ทาในบริเวณกว้างกว่าคอนซีลเลอร์ คอนซีลเลอร์ได้ออกวางจำหน่ายครั้งแรกเมื่อ ปี 1938 โดยบริษัท แม็กซ์แฟกเตอร์ ในชื่อการค้า ‘erace'
คอนซีลเลอร์จะมาในหลากหลายเฉกเช่นจากอ่อนสุดถึงเข้มสุด บางสีมีวัตถุประสงค์เพื่อทำให้เหมือนโทนสีผิวธรรมชาติ ในขณะที่บางตัวจะเอามาคอนทราสกับรอยจุดด่างดำ สีที่อ่อนสุดถึงขาวสุดสามารถใช้ลบเลือนรอยคล้ำหรือรอยช้ำและทำให้ผิวที่หมองคล้ำกระจ่างใสขึ้น สีเขียวและสีฟ้าสามารถแก้ไขรอยแดงที่เกิดจากสิว เส้นเลือดแตกหรือ rosacea คอนซีลเลอร์สีม่วงจะทำให้หน้าดูสว่างขึ้น คัลเลอร์คอนซีลเลอร์เหล่านี้มักจะใช้แต้มตรงจุดภายใต้คอนซีลเลอร์หรือรองพื้นที่ตรงกับโทนสีผิวของผู้ใช้ สกินโทนคอนซีลเลอร์ไม่ใช่แค่เป็นประเภทที่ใช้ทั่วไปแต่ก็มักจะเพียงพอในการซ่อนหรือทำให้กลมกลืนกับผิวที่มีปัญหาหรือสีไม่เรียบเนียน
คอนซีลเลอร์มาในหลายสูตร ตั้งแต่ให้ความชุ่มชื้นถึงการต่อต้านการเกิดสิว คอนซีลเลอร์จะผลิตตั้งแต่ปกปิดบางเบาถึงปกปิดเป็นพิเศษ คอนซีลเลอร์จะแบ่งเป็น 7 ระดับของการปกปิด (ระดับ 1 ปกปิดบางเบาสุดถึง ระดับ7 ปกปิดเรียบเนียนที่สุด) คอนซีลเลอร์ระดับ 1 แป้งฝุ่น ระดับ 2 แบบอัดแข็ง ระดับ 3 แบบมูสแมท ระดับ 4 แบบดินสอ ระดับ 5 แบบน้ำ ระดับ 6 แบบครีม ระดับ 7 แบบเปียก
สิ่งที่จะกำหนดว่าคุณต้องใช้คอนซีลเลอร์แบบไหนเพื่อการปกปิดขึ้นอยู่กับว่าคุณต้องการปกปิดผิวที่มีปัญหาหรือสีไม่เรียบเนียนบริเวณส่วนของตรงไหน อธิเช่นซ่อนรูขุมขนที่กว้างหรือจุดด่างดำ อาจจะใช้คอนซีลเลอร์ที่ ปกปิดบางเบาตั้งแต่ระดับ 1 ถึง 3 ในการปกปิดสิวรอยคล้ำหรือถุงใต้ตาระดับ 3 ถึง 6 จะเหมาะสม แต่ถ้าต้องการการปกปิดรอยแผลเป็นหรือไฝคุณจะต้องการปกปิดที่หนามากตั้งแต่ระดับ 6 ขึ้นไป คอนซีลเลอร์บางตัวสามารถใช้ด้วยตัวเองหรือใช้ร่วมกับรองพื้น
คอนทราลโต

คอนทราลโต (อังกฤษ: contralto) เป็นเสียงร้องเพลงคลาสสิกของผู้หญิงที่มีพิสัยเสียงร้องเป็นประเภทของเสียงที่ต่ำที่สุด พิสัยเสียงร้องแบบคอนทราลโตหาได้ยาก จะคล้ายแต่แตกต่างกับเสียงแบบอัลโต และเกือบจะเหมือนกับเสียงเคาน์เตอร์เทเนอร์ เสียงประเภทคอนทราลโตแบ่งได้เป็นคอนทราลโตแบบโคโลราทูรา ลิริก และดราแมติก
ความเคลื่อนไหวทางอินเทอร์เน็ต

ความเคลื่อนไหวทางอินเทอร์เน็ต (อังกฤษ: Internet Activism) หรือ การจัดระเบียบรูปแบบของการออนไลน์ การสนับสนุนอิเล็กทรอนิกส์ ความเคลื่อนไหวทางโลกไซเบอร์, E-campaigning และ E-activism คือการใช้เทคโนโลยีการสื่อสารอิเล็กทรอนิกส์ เช่น อีเมล เว็บไซต์ และโปสการ์ด โดยการเคลื่อนไหวของประชาชนและการส่งข้อมูลท้องถิ่นผู้ชมจำนวนมาก เทคโนโลยีอินเทอร์เน็ตที่ใช้ก่อให้เกิดการระดมทุนที่เกี่ยวข้องกับการสร้างชุมชน, lobbying และการจัดการ
ประเภท

Sandor Vegh ได้แบ่งความเคลื่อนไหวทางอินเทอร์เน็ตออกเป็น 3 ประเภทคือ ความตระหนักการโฆษณา, องค์กรระดม และการกระทำปฏิกิริยาอินเทอร์เน็ตเป็นทรัพยากรที่สำคัญสำหรับกิจกรรมอิสระหรือ E – activists โดยเฉพาะที่มีข้อความอาจใช้เคาน์เตอร์ที่สำคัญโดยเฉพาะเมื่อมีการละเมิดสิทธิมนุษยชนอย่างร้ายแรงเกิดขึ้น อินเทอร์เน็ตเป็นสิ่งจำเป็นในการรายงานความโหดร้ายสู่โลกภายนอก ผู้สร้างความเคลื่อนไหวทางอินเทอร์เน็ตยังสามารถส่งการร้องทุกข์ผ่านทาง E-petitions ที่จะส่งไปยังรัฐบาลและประชาชนและองค์กรเอกชนเพื่อประท้วงต่อต้านและกระตุ้นการเปลี่ยนแปลงนโยบายในด้านบวกจากการค้าอาวุธการทดสอบสัตว์ มากมายไม่หวังผลกำไรและองค์กรการกุศลใช้วิธีการเหล่านี้ส่งอีเมลร้องเรียนไปยังผู้ที่รายชื่ออีเมลของพวกเขาถามคนที่จะผ่านพวกเขา
ความสัมพันธ์กับการเมืองและธุรกิจ > การเมือง

ในปี 2004 การอภิปรายของผู้สมัครเลือกตั้งประธานาธิบดี ในสหรัฐอเมริกา Carol Darr ผู้อำนวยการสถาบันการเมืองประชาธิปไตยและอินเทอร์เน็ต ที่มหาวิทยาลัย George Washington ในรัฐวอชิงตัน.ดี.ซี กล่าวว่าผู้ที่ได้รับประโยชน์จากการใช้อินเทอร์เน็ตเพื่อดึงดูดสนับสนุน "พวกเขาทั้งหมดมีความสามารถพิเศษ นอกรีต และลุกลาม ให้อินเทอร์เน็ตมีการโต้ตอบและต้องมีการยืนยันในส่วนของผู้ใช้ให้ตรงข้ามกับการตอบสนองจากผู้ใช้ passive TV มันไม่น่าแปลกใจที่ผู้สมัครจะต้องมีคนที่คนต้องการสัมผัสและโต้ตอบกับ
ความสัมพันธ์กับการเมืองและธุรกิจ > บริษัทและห้างร้าน

บริษัท ยังมีการใช้เทคนิคความเคลื่อนไหวทางอินเทอร์เน็ต เพิ่มการสนับสนุนสำหรับสาเหตุของ ตาม Christopher Palmeri กับ BusinessWeek Online บริษัท เว็บไซต์ ที่มีเจตนาที่จะบวกมีผลต่อภาพลักษณ์ของตัวเองเพื่อให้ความดันลบในคู่แข่งที่ มีผลต่อความคิดเห็นภายในกลุ่มเลือกและผลักดันการเปลี่ยนแปลงนโยบาย
ข้อวิจารณ์

Sunstein กล่าวกับนิตยสาร นิวยอร์กไทมส์ ว่า "การสนทนาจะเกี่ยวกับกลยุทธ์หรือม้าแข่ง...ปัญหาหรือว่าไม่ดีผู้สมัครอื่น ๆ และจะดูเหมือนการอภิปราย ยังไม่ได้เช่นนี้ควรจะเซ็นเซอร์ แต่สามารถเพิ่มความเผ็ดร้อน, ลัทธิหัวรนแรงเพิ่มขึ้นและทำให้ความเข้าใจยากขึ้น"
แหล่งข้อมูลอื่น

"GCommerce" Online Activism Info & Documentary Film เก็บถาวร 2012-06-19 ที่ เวย์แบ็กแมชชีน
"Internet Activism" Shared Internet Activism Resource for NGOs เก็บถาวร 2009-12-12 ที่ เวย์แบ็กแมชชีน
Tactical Technology Collective NGO that assists human rights advocates in using technology
Web2Activism เก็บถาวร 2008-12-24 ที่ เวย์แบ็กแมชชีน empowers grassroots activists to use the Internet as a platform for activism.
Meta-Activism Project (MAP)
คองกามาโต

| --- | --- |
ภาพวาดของคองกามาโตที่โจมตีเรือ
กลุ่ม: สัตว์ประหลาด
ชื่ออื่น: ตัวทำลายเรือ (แปล)
ภูมิภาค: แซมเบีย, แองโกลา, สาธารณรัฐประชาธิปไตยคองโก
คองกามาโต (อังกฤษ: Kongamato; แปลว่า "ตัวทำลายเรือ") เป็นสัตว์ประหลาดที่กล่าวกันว่ามีรูปร่างคล้ายสัตว์เลื้อยคลานชนิดที่บินได้ จำพวก เทอโรซอ หรือ เทอราโนดอน พบในหนองน้ำทวีปแอฟริกาตอนกลาง
ในปี ค.ศ. 1923 แฟรงก์ เอช.เมลแลนด์ นักเดินทางได้บันทึกไว้ในหนังสือบันทึกการเดินทางตนชื่อ In Witchbound Africa ถึงสัตว์ประหลาดที่บินได้ที่พบในหนองน้ำว่า เป็นสัตว์ที่ดุร้าย น่ากลัว สามารถโจมตีเรือขนาดเล็กได้ มีลำตัวสีแดง ความยาวเมื่อกางปีกเต็มที่ราว 4–7 ฟุต จากภาพสเก็ตพบว่า มีลักษณะคล้ายเทอโรซอร์ แต่ลักษณะโดยละเอียดนั้นชาวพื้นเมืองที่เล่าให้เมลแลนด์ฟังไม่มั่นใจ เพราะแทบไม่มีใครที่เห็นสัตว์ตัวนี้ใกล้ ๆ แล้วรอดกลับมา
ในปี ค.ศ. 1956 วิศวกรชื่อ เจ.พี.เอฟ. บราวน์ ได้เห็นสิ่งมีชีวิตชนิดหนึ่ง 2 ตัว ที่บินได้ในเวลาราว 18.00 น. ใกล้ทะเลสาบบังเวอูลู ประเทศแซมเบีย โดยเขาบอกว่ามันบินช้า ๆ และเงียบมาก สังเกตว่า ความยาวปีกประมาณ 3 ฟุต หรือ 1 เมตร และมีความยาวหาง 4⁄1 ฟุต หรือ 1.5 เมตร ส่วนหัวมีลักษณะแคบและคล้ายสุนัข
ในปีต่อมามีรายงานจากโรงพยาบาลท้องถิ่นถึงการโจมตีของนกต่อมนุษย์ บริเวณบึงบังเวอูลูเมื่อได้ถามถึงลักษณะของนกที่โจมตี ผู้ได้รับบาดเจ็บซึ่งมีแผลฉกรรจ์ที่อกได้อธิบายรูปร่างและพบว่า มีลักษณะคล้ายเทอโรซอร์อีกเช่นกัน แต่รูปสเก็ตไม่อาจจะนำออกสู่สาธารณะได้ และปัจจุบันไม่มีใครทราบว่ารูปสเก็ตนี้อยู่ที่ไหน
มีการสันนิษฐานว่า สัตว์ประหลาดบินได้ที่เรียกว่า คองกามาโต นี้ อาจจะเป็นนกหาปลาขนาดใหญ่จำพวกนกกระสาที่เรียกว่า นกกระสาหน้าผากเหลือง (Ephippiorhynchus senegalensis) หรือ นกกระสาปากพลั่ว (Balaeniceps rex) ซึ่งเป็นนกขนาดใหญ่ที่มีกรามแข็งแรง และเป็นนกที่หายากมากชนิดหนึ่งของแอฟริกา
ปัจจุบันมีรายงานการพบเห็นสัตว์ที่มีลักษณะคล้ายคลึงกัน โดยไม่มีรายละเอียดมากไปกว่านี้ จากแซมเบีย, ซิมบับเว, สาธารณรัฐประชาธิปไตยคองโก, นามิเบีย, แทนซาเนียและเคนยา
ดูเพิ่ม

ปีศาจเจอร์ซีย์
คอคอด

คอคอดทรายหรือสันดอนเชื่อมเกาะ "เดอะเน็ก" ซึ่งเชื่อมระหว่างเกาะบรูนีเหนือกับใต้ในรัฐแทสเมเนีย ประเทศออสเตรเลีย
คอคอด (อังกฤษ: isthmus) หมายถึง แผ่นดินลักษณะแคบที่เชื่อมระหว่างแผ่นดินขนาดใหญ่สองแห่งที่มีขนาดใหญ่กว่าเข้าด้วยกัน อย่างเช่น คอคอดปานามา ซึ่งเชื่อมระหว่างทวีปอเมริกาเหนือเข้ากับทวีปอเมริกาใต้
มักจะมีการขุดคลองในบริเวณที่มีลักษณะเป็นคอคอด เพื่อประโยชน์ในการย่นระยะทางและระยะเวลาการขนส่งทางทะเล ตัวอย่างเช่น คลองปานามา เชื่อมต่อระหว่างมหาสมุทรแปซิฟิกและมหาสมุทรแอตแลนติก โดยสร้างทับคอคอดปานามา เป็นต้น
ในประเทศไทยมีแผ่นดินที่มีลักษณะเป็นคอคอดเช่นเดียวกัน คือ คอคอดกระหรือขิ่วกระ อยู่ในเขตบ้านทับหลี ตำบลมะมุ อำเภอกระบุรี จังหวัดระนอง กับอำเภอสวี จังหวัดชุมพร